загуби през последната финансова година (128). Същите данни за икономиката на селското стопанство показват увеличение в нетния доход на стопанствата COP в Съюза и нетни приходи на всички стопанства от 2016 г. до 2018 г., съответно с 67 % и 34 %, което противоречи най-малко на данните, предоставени от сдруженията на ползвателите за 2018 г.
 (367)
 Разследването показа, че няма връзка между цената на АН и нетната печалба на земеделските стопанства (129) (т.е. увеличението на доходите на земеделските стопани не може да бъде свързано с намаляване на цените или обратно).
 (368)
 Антидъмпинговите мерки върху вноса на продукта, предмет на прегледа, са в сила от много години без непропорционални разходи за земеделските стопани, което би могло да застраши техните доходи и следователно съществуването им. В действителност, както е обяснено в съображение 365, очевидно не е имало прехвърляне на ползи към земеделските стопани, наблюдавано след понижаване на антидъмпинговите мерки вследствие от последния междинен преглед. Във всеки случай необходимостта от множество и близки източници на доставка и следователно жизнеспособността на промишлеността на Съюза за торове би била в техен интерес.
 (369)
 На тази основа Комисията установи, че продължаването на мерките няма да има значително отрицателно въздействие върху ползвателите и че поради това няма убедителни основания да се стигне до заключението, че като цяло удължаването на съществуващите мерки не е в интерес на Съюза.
 6.4. Изявления на заинтересованите страни
 (370)
 Сдруженията на ползвателите (130) заявиха, че търговската политика на ЕС не е последователна: земеделските стопани от Съюза трябва да купуват основните си суровини — торове, на защитен вътрешен пазар със значителна пазарна надценка, докато продават зърнените си култури на отворен пазар, където цените са уеднаквени с глобалната цена през последните 20 години.
 (371)
 Комисията отбеляза, че целта на антидъмпинговите мерки е да се възстанови лоялната конкуренция на пазара на Съюза. Във всеки случай Комисията разглежда въздействието на мерките върху земеделските стопани в контекста на проверката на интереса на Съюза. Поради това няма противоречие в политиките, прилагани от Комисията. Следователно това твърдение се отхвърли.
 (372)
 Един оказал съдействие производител износител заяви, че високите разходи за торовете могат да доведат до намаляване на доходите на земеделските стопани.
 (373)
 Комисията отбеляза, че анализът на разходите на земеделските стопанства, описан в съображения 357—364, показва, че не може да се счита, че делът на разходите за АН засяга доходите на земеделските стопанства и тяхната конкурентоспособност на световния пазар. Освен това, както е посочено в съображение 367, разследването показа, че няма връзка между цената на АН и нетната печалба на земеделските стопанства (т.е. увеличението на доходите на земеделските стопани не може да бъде свързано с намаляване на цените на АН или обратно). Поради това твърдението беше отхвърлено.
 (374)
 Същият оказал съдействие производител износител заяви, че земеделските стопани от Съюза са изправени пред засилена конкуренция на световните пазари. Производителите на селскостопански стоки в ЕС са изправени пред нарастваща конкуренция от страна на външния износ. Успоредно с нарастването на вноса селскостопанските продукти на ЕС губят пазарен дял на експортните пазари.
 (375)
 Според оценките на ГД „Земеделие и развитие на селските райони“ се